קורטוש

קיורטוש (בהונגרית: Kürtőskalács, קִוּרְטֵשְׁקָלַאץ') הוא מאפה טרנסילבני העשוי מבצק שמרים בצורת גליל. הקיורטוש נמכר כמאכל רחוב ובקונדיטוריות, בעיקר בהונגריה ובסביבותיה. פירוש השם קורטוש בהונגרית הוא ארובה, על שום צורת המאפה. מקור הקיורטוש בטרנסילבניה ועד ראשית המאה ה-21 לא היה מוכר בהונגריה עצמה. שמו נגזר מהמילה ההונגרית "קיורט" (Kürt) שמשמעותה קרן של חיה. המילה "קלאץ'" (kalács) מתארת סוג של מאפה הדומה לחלה.

המאכל נמכר גם בצ'כיה ונקרא שם טרדלניק (trdelnik). הטרדלניק אינו מאכל מסורתי בצ'כיה ומכירתו ברחוב החלה במאה ה-21 לצורך תיירות.

קיורטוש עשוי מבצק שמרים המלופף בצורה סלילית על מערוך עשוי עץ. המערוך מוכנס לתנור אפייה מיוחד ומסתובב בו מספר דקות בחום גבוה עד שהמאפה מוכן. באירועים וירידים מכינים את הקיורטוש על גבי גחלים. בדרך כלל מפזרים על הקיורטוש סוכר ההופך לקרמל במהלך האפייה.

הקיורטוש נפוץ בעיקר בצורתו הבסיסית – בצק עם סוכר, ומקובל גם להוסיף לו קינמון, אגוזים, שקדים ואף שוקולד, סוכריות צבעוניות ונוגט.

בישראל, המאפה מזוהה בשם "קיורטוש" כמותג, אשר פותח על ידי השף-קונדיטור דורון רגב.

ראו גם
 ספטטאקהקה - קינוח שוודי דומה

קישורים חיצוניים 

 סרטון הכנת קיורטוש, מתוך יוטיוב

הערות שוליים

המטבח ההונגרי
המטבח הרומני
עוגות
מוצרי בצק שמרים
אוכל רחוב